sasicodes/solvari-1 huggingface dataset:
பெரியவர்கள் எங்களைப்போன்ற சிறுவர்களை கூட்டி வைத்து இன்று அதன் பெயர்களை கூட மறந்துவிட்ட பல விளையாட்டுக்களை விளையாட சொல்லுவார்கள் இரவு உணவு வரை இதுதான் வேலை கொஞ்சம் வளர்ந்ததும் ஆண்பிள்ளைகள் பெண்பிள்ளைகள் என தனித் தனி விளையாட்டுகளில் பிரிந்துவிடுவோம் ஆண்கள் திருடன் போலிஸ் ஐஸ் பாய் மரத்தில் ஏறி விளையாடும் அணிலா உணிலாஇப்படி போகும் பெண்களுக்கு தாயம் பல்லாங்குழி சொட்டங்கி நுன்னுதான் குச்சி இப்படி போகும் இன்றைக்கு இந்தப் பேர்களை கேட்டால் சிரிக்கும் குழந்தைகள்தான் அதிகம் அன்றைக்கெல்லாம் தெருவெல்லாம் மண் வீதிகள்தான் இன்று போல கான்க்ரீட் அல்ல வீதி மணலில் விழுந்து புரண்டு தூறல் வரும்போது வரும் மண்வாசனையில் மயங்கி அதை வாயில் வைத்துப்பார்த்து உதை வாங்கிய சம்பவங்களும் உண்டு ஒவ்வொரு வாரமும் வெள்ளிக்கிழமை முச்சந்தியில் மூன்று வீதி சந்திக்கும் இடம் மண்ணெடுத்து திருஷ்டி கழிப்பார்கள் இன்றைக்கு என் குழந்தைக்கு மண்ணெடுக்க மண் இல்லை கபடியை போலவே அப்போது எங்கள் பக்கத்தில் பட்டை என்ற விளையாட்டு மிகவும் பேமஸ் இதற்கு மணல் மிக முக்கியம் அதை விடிய விடிய விளையாண்ட காலமெல்லாம் உண்டு இன்று எனக்கு கூட அதன் பேர் மட்டுமே ஞாபகம் உள்ளது எப்படி என்று மறந்துவிட்டது இப்படி கால ஓட்டத்திலும் அவசர ஓட்டத்திலும் அடுத்த தலைமுறைக்கான இந்த சங்கிலித்தொடரை அறுத்துவிட்ட பெருமை என் தலைமுறைக்கு வந்துவிட்டது இப்படி என் ஞாபகச் சிதறல்களில் எழுதுவதற்கு எவ்வளவோ உள்ளது ஆனால் அடுத்த தலைமுறைக்கு என்ன இருக்கும் என்று நினைத்துப்பார்த்தால் நம் மீது உள்ள வெறுப்புதான் முதலில் வரும் என்று நினைக்கிறேன் என் தாத்தன் பாட்டியும் பெற்றோரும் எனக்கு கொடுத்த எவ்வளவோ விசயங்களை என் குழந்தைக்கு நான் கொடுக்க வில்லை ஐந்து வயதில் பள்ளியை எட்டிப்பார்த்த நான் இன்று இரண்டு வயதில் மகளை லேர்னிங் ஆக்ட்டிவிட்டீசில் மூழ்கடித்துக்கொண்டிருக்கிறேன் பிள்ளைகளை பிள்ளைகளாக பார்க்காமல் ஏதோ ரேசில் ஓடப்போகும் குதிரைகளாகவே தயார் செய்து கொண்டிருக்கிறேன் தவறு என்று தெரிந்தாலும் வீண் ஜம்பமும் வறட்டு கௌரவமும் அதை விட்டுக்கொடுக்காது குற்ற உணர்ச்சி வரும்போதெல்லாம் இப்படி ஒரு கட்டுரை எழுதிவிட்டுப் போகவேண்டியதுதான் உலகமே ஆவலோடு எதிர்பார்த்துகிட்டு இருக்க படம் இளைய தளபதி நடிக்கும் துப்பாக்கி படத்தைதான் துப்பாகியோட கதை என்ன
வழக்கமா விஜய் படத்துக்குக் கேக்க கூடாத கேள்விதான் இது இருந்தாலும் படத்த ப்ரமோட் பண்ண டிவில ஷோ பண்ணும்போது எவனாவாது கிருத்துருவம் புடுச்ச பய மொதக்கேள்வியே இதான் கேப்பான் அங்க சொல்றதுக்காவது ஏதாவது ஒன்னத் தேத்தி வைக்கணும் அதுக்குதான் இந்த ஸ்டோரி டிஸ்கசன் ஒட்டுக் கேக்காதிங்கன்னு சொன்னாலும் கேக்கவா போறீங்க
ஒரு ஓரமா நின்னு கதைய ஒட்டுக் கேட்டுட்டுப் போங்க அஞ்சு பாட்டு நாலு சண்டைல ஒரு மணி நேரத்த ஓட்டிரலாம் எப்பிடியும் ஒரு தங்கச்சி இருக்கும் அந்தபுள்ளகூட செண்டிமெண்டா பேசுற சீன் நாலு வச்சு ஒரு அரை மணி நேரத்த ஓட்டிரலாம் எப்பிடியோ பஸ்லயோ ட்ரைன்லையோ போய் பயபுள்ள தீவிரவாதிங்கள கொல்லத்தான் போகுது அப்பிடி போகும்போது ஏதாவது ஒன்னு லவ் பண்ணாதா என்ன
இந்தவாட்டி ப்ளைட்ல போகட்டும் ஓப்பனிங் சீன் கிரேன் ஷாட்லகாமிக்கிறோம் அமெரிக்க மக்கள் எல்லோரும் அங்கயும் இங்கயும் சிதறி ஓடிகிட்டு இருக்காங்க நயாகரா நீர்வீழ்ச்சிலஇந்த இடத்துல யாரும் நயன்தாரா நீர்வீழ்ச்சின்னு தப்பா படிக்காதிங்க இருந்து பயங்கர வெள்ளம் ஊருக்குள்ள வருது ஒருபக்கம் தண்ணி ஃபோர்சா வர்ரத காமிக்கிறோம் அந்தப்பக்கம் கட் பண்ணி மக்கள் சிதறி ஓடரத காமிக்கிறோம் ஒரு கட்டத்துல மக்கள் ஒண்ணுமே செய்ய முடியாம ஒரு இடத்துல கூடி கடவுளே எங்கள காப்பாத்த யாருமே இல்லையான்னு கத்துறாங்க அப்பத்தான் மேல ஒரு ஏர்இந்தியா ப்ளைட் பறக்குறத காமிக்கிறோம் அப்பிடியே ஜூம் பண்ணி ஜன்னல் வழியா கேமராவ கொண்டு போறோம் அதுல ஜன்னல் ஓரமா விஜய் தூங்கிகிட்டு இருக்காரு மக்களோட குரல் அவரோட காதுக்குள்ள போற மாதிரி பண்றோம் இதை சிஜில பார்த்துக்கலாம் மக்களோட குரல் உள்ள போனதும் விஜய் டபக்குன்னு முழிக்கிறாரு எட்டிப்பார்த்தா ஒரே வெள்ளம் விஜய் உடனே யோசிக்காம எந்திரிச்சு பைலட் ரூமுக்கு ஓடறாரு இவரு அங்க போவாருன்னு தெரிஞ்சி பைலட் ரூம் திறந்தே இருக்கனும் அது ரொம்ப முக்கியம் விஜய் வேகமா அங்க போய் பைலட்கிட்ட ஒரு கட்டிங் பிளேர் கடன் வாங்கி ப்ளைட் அடில கட் பண்ணி அப்பிடியே குதிக்கிறாருஇங்க கட்டிங் பிளேர் வச்சு கட் பண்ணும்போது பேக் ரவுண்ட் ஸ்கோர் ரொம்ப முக்கியம் நாலு பேர விட்டுதுப்புதுப்புதுப்பாக்கிதுப்புதுப்புதுப்பாக்கின்னு கத்த விடனும் இதை அப்பிடியே ஸ்லோ மோசன்ல காமிக்கிறோம் ப்ளைட்ல எல்லோரும் அதிர்ச்சியாகி எட்டிப்பார்க்குறாங்க அதுல அமெரிக்காவுக்கு படிக்க வர்ற காஜல் அகர்வாலும் பார்க்குறாங்க அதுலே அவங்களுக்கு லவ் வர்றத ஃபேஸ் ரியாக்சன்ல காமிக்கிறோம் அந்தபக்கம் மக்கள் உயிர் பயத்துல பிராத்தனை பண்ணிகிட்டே இருக்காங்க திடீர்னு பார்த்தா வெள்ளம் வர்றது நின்னு போகுது மக்கள் எல்லோரும் அப்பிடியே அதிர்ச்சியாகி சந்தோசத்துல கடவுளுக்கு நன்றி சொல்றாங்க என்ன நடந்ததுன்னு பார்க்க அப்பிடியே அருவிக்கரை ஓரமா போறாங்க அங்க பார்த்தா பார்த்த மக்கள் எல்லோரும் அப்பிடியே கீழ விழுந்து கும்புட்றாங்க ஏன்னா விஜய் நயாகரா நீர்வீழ்ச்சி குறுக்கால படுத்துகிட்டு வெள்ளத்த தடுத்து வச்சிருக்காரு இதை அப்பிடியே ரெண்டு கிரேன் வச்சு ஒரு ஹெலிகாப்டர்ல கேமரா வச்சு ஜூம் பண்ணிப் பண்ணி காமிக்கிறோம் எப்பிடி
அப்பிடியே எந்திரிச்சு வந்து ஒரு ஓப்பனிங் சாங் சாங் முடிஞ்சதும் சம்ப்ரதாயமா சண்டை வரணும் அதுக்குதான் என்ன பண்றோம் சாங் முடிஞ்சதுமே ஹெலிகாப்டர்ல வில்லன் வந்து இறங்குறாரு ஏன்னா நயாகரா தண்ணில அவரு மினரல் வாட்டர் பேக்டரி வச்சிருக்காரு அத தடுத்து நிறுத்தவும் கோவம் வந்து விஜய்ய கொல்றதுக்காக வர்றாரு இறங்கி வந்த வில்லன் ஒவ்வொருத்தனையா புடிச்சு இங்க யார்ரா துப்பாக்கி
இங்க யார்ர துப்பாக்கின்னு கேட்டுகிட்டே வர்றாரு அதுவரைக்கும் விஜய் அவரப் பார்க்காம திரும்பிநின்னு ஒத்தக்காலால இன்னொரு காலச் சொறிஞ்சிகிட்டே நிக்கிறாரு கரெக்ட்டா விஜய்ய புடிச்சு திருப்புறாரு வில்லன் வில்லன பார்த்த விஜய் அதிர்ச்சியாகி நிக்கிறாரு இங்கதான் வைக்கிறோம் ட்விஸ்ட் பிளாஸ்பேக் கிராமத்துல ஆத்து தண்ணிய மறிச்சு மினரல் வாட்டர் பேக்டரி கட்டி ஊரையே ஏமாத்துற வில்லன் அமெரிக்காவுல இருக்கான்னு தெரிஞ்சு அவனைக் கொல்றதுக்கு ஊர்ல எல்லோரும் காசு வசூல் பண்ணி விஜய்ய அமெரிக்கா அனுப்புறாங்க வரும்போது தங்கசிகிட்ட போயி கண்டிப்பா நீ வயசுக்கு வர்றதுக்குள்ள திரும்பி வந்துருவேன் நீ வயசுக்கு வந்ததும் இந்த ஆத்து தண்ணிலதான் உனக்கு சடங்கு செய்வேன் இந்த அண்ணன் இது சத்தியம் அப்பிடின்னு சொல்லும்போது பேக்ரவுண்ட்ல பேரரசு வாய்ஸ்ல ஒரு சோக பிட் சாங் போடறோம் அப்பிடியே அழுதுட்டு இந்தப்பக்கம் திரும்புனா முறைப்பெண் அமலாபால் நீங்க தகிரியமா போங்க மாமா ஊர சுத்தி வேட்டையாடுன அய்யனாரு இப்ப உலகத்தச் சுத்தி வேட்டையாட போகுதுங்கொய்யாலப்ரடியூசர் காசுதானே
நீங்க வர்ற வரைக்கும் நான் காத்துகிட்டு இருப்பேன் என்ன உங்க அப்பாவ மட்டும் என் பக்கத்துல வரக்கூடாதுன்னு சொல்லிருங்க அப்பறம் நான் உத்தரவாதம் இல்லை னு சொல்லுது நீ கவலைப்படாத புள்ள நான் போயிட்டு ரெண்டு சண்ட போட்டு சீக்கிரம் அவனக் கொன்னுட்டு வந்தர்றேன் இடைல யாரோடயாது ரெண்டே ரெண்டு சாங் மட்டும் பாடிக்கிறேன் கண்டுக்காதன்னு சொல்லிகிட்டே எல்லோருக்கும் டாட்டாக் காட்டி கிளம்புராறு ப்ளைட்ல ஏறுன பிறகுதான் ஞாபகம் வருது வில்லனோட அட்ரஸ் எழுதின அவனோட போட்டோவ மறந்துட்டு வந்தது ஐயோன்னு நினைக்கும்போதே ப்ளைட் அவரு ஊர கிராஸ் பண்ணுது அப்ப எட்டி ஜன்னல் வழியா பார்க்குறாரு கீழ வயல்ல தங்கச்சி அண்ணேன்னுகத்திகிட்டே ஓடி வருது அதோட கைல அந்த போட்டோ அப்பிடியே அந்த போட்டோவ தூக்கி வீசுது அது அப்பிடியே பறந்து பறந்து வர்ரத ஸ்லோ மோசன்ல காமிக்கிறோம் அது அப்பிடியே பறந்து வந்து விஜய் இருக்க ஜன்னலுக்கு நேர வந்து ஒட்டிக்குது அத பார்த்த விஜய் அத எடுக்க முடியாம யோசிக்கிறாரு உடனே மொபைல் போன எடுத்து அந்த வில்லன போட்டோ எடுத்துக்கிராறு கட் பண்ணி கிராமத்துக்கு கொண்டு போறோம் போட்டோவ தூக்கி போட்டுட்டு நிக்கிற தங்கச்சிகிட்ட அப்பா ஓடியாந்து எப்பிடிம்மா அந்த ப்ளைட்லதான் உன் அண்ணன் போறான்னு கண்டுபிடிச்சன்னு கேக்குறாரு என் அண்ணனோட வாசம் எனக்கு தெரியாதாப்பானு சொல்லிகிட்டே கண்ணு கலங்குது தங்கச்சி இங்க ஒரு சோக பிட் பேரரசு வாய்ஸ்ல போடறோம் இப்ப கட் பண்ணி அமெரிக்கா இந்த ரெண்டு பாரா பிளாஸ்பேக்க விஜய் நினைச்சுப் பார்த்து முடிக்கிற வரைக்கும் வில்லன் அவரு சட்டைய புடிச்ச படியே நிக்கிறாரு யார கொல்லணும்னு இங்க வந்தாரோ அவருதான் அந்த வில்லன் வில்லன மட்டும் விட்டுட்டு அடியாள பூராம் அடிச்சி போடறாரு விஜய் ஏன்னா வில்லன்கிட்ட சவால் விடனும்ல
சொன்னமாதிரியே சவாலும் விடறாரு உன் செல்வாக்கு சாம்ராஜ்யம் எல்லாத்தையும் அழிச்சி நடு தெருவுல நிக்க வச்சு கொல்றேன்னு சொல்லிட்டு அப்பிடியே ஒரு பைவ் ஸ்டார் ஹோட்டலுக்கு டீ குடிக்க போறாரு அங்க பார்த்தா காஜல் அகர்வால் வந்துருக்காங்க விஜய்ய அவங்க ரூமுக்கு கூட்டி போறாங்க அப்பவே ஒரு ட்ரீம் சாங் காஜல் பாடறாங்க பாட்டு முடிஞ்சதுமே காஜல் அவங்க காதல விஜய்கிட்ட சொல்றாங்க விஜய் கொஞ்சம் யோசிச்சிட்டு நான் இப்பவே என் முறை பொண்ணத்தான் கட்டிக்கிவேன்னு சொன்னா ஒரு குத்து சாங் போட முடியாது வெயிட் பண்ணு சாங் முடிஞ்சதும் சொல்றேன்னு சொல்லிட்டு தூங்க போறாரு நைட்டு திடீர்னு சத்தம் கேட்டு முழிச்சா வில்லனோட ஆட்கள் கதவ உடச்சிகிட்டு இருக்காங்க இதைபார்த்த காஜல் ஓடிப்போய் விஜய்ய கட்டிக்கிறாங்க இந்த இடத்துல குத்து பாட்டு பாடுவாம்னு யோசிக்கிற விஜய் வில்லன்கள பார்த்து மனசு மாறி பின்பக்கமா காஜல இழுத்துகிட்டு ஓடறாரு ஓடும்போதே காஜல ஒரு இடத்துல ஒளிஞ்சிக்க சொல்லிட்டு விஜய் மட்டும் ஓடறாரு வில்லனோட ஆட்கள் துரத்துறாங்க இதை மாத்தி மாத்தி காமிக்கிறோம் விஜய் திடீர்னு ஒரு ஷாப்பிங் காம்ப்ளெக்ஸ் உள்ள ஓடி டாய்லெட்ல உள்ள போய் ஒளியிராறு அவர துரத்தி வந்த வில்லனோட ஆட்கள் எல்லா இடத்துலயும் தேடி கடைசியா டாய்லெட் உள்ள வர்றாங்க அங்க பார்த்தா ஏகப்பட்ட டோர்ஸ் இருக்கு கதவ திறக்கவும் முடியாம போகவும் முடியாம சுத்தி சுத்தி வர்றப்ப ஒருத்தன் மட்டும் பயங்கரமா சிரிக்க ஆரம்பிச்சான் எல்லோரும் அங்க போய் ஏன்டா சிரிச்சன்னு கேக்குறாங்க அதுக்கு அவன் ஒரு டாய்லெட் டோர பார்த்து கை காமிக்கிறான் அங்க பார்த்தா இந்த டாய்லெட்டில் ஒளிந்து கொண்டிருப்பது உங்கள் விஜய் அப்பிடின்னு ஒரு சிலேடு பழக்க தோசத்துல எஸ்எசி
போட்டு போயிட்டாரு ஒருவழியா விஜய்ய அடிச்சி வில்லன்கிட்ட கூட்டிட்டு போறாங்க உள்ள போகும்போதே வில்லன் சைடுல ரெண்டு வெள்ளைக்கார ஜிகுடிய வச்சிக்கிட்டு முமைத்கானோட ஐட்டம் சாங்க பார்த்துகிட்டு இருக்காரு விஜய்யும் வலியோட ஆடறாரு பாட்டு முடிஞ்சதும் வில்லன் விஜய்ய பார்த்து பார்த்தியா எப்பிடி தூக்கிட்டு வந்தேன்னு
போட்டோவுக்கு பின்பக்கம் அட்ரஸ் இருந்ததால அத பார்க்கமுடியல அதான் உன் வழில உன் அட்ரச கண்டுபிடிச்சு வந்தேன்னு சொல்லி அடிக்க ஆரம்பிக்கிறாரு எல்லோரையும் அடிச்சி முடிச்சு ஃபேக்டரிய தீ வச்சு கொளுத்தி வில்லன கொல்லும் போது கட் பண்ணி கிராமத்த காமிக்கிறோம் அங்க தங்கச்சி வயசுக்கு வந்துருது கட் பண்ணி திரும்ப அமெரிக்கா காஜல் போலிசோட வர்றாங்க போலிஸ் விஜய்க்கு தேங்க்ஸ் சொல்லி ல சேர சொல்றாங்க ஆனா தாய் நாட்டுக்குத்தான் என் சேவைன்னு சொல்லிட்டு வர்றாருஅத அப்பிடியே ஃபரீஸ் பண்ணி காட்றோம் வெளில வந்து காஜல்கிட்ட நீயும் என் கூட ஊருக்கு வா பிளைட்ல போகும்போது ஒரு குத்துப்பாட்டு போட்டுட்டு ஊர்ல வந்து நீயே நேர்ல பாருன்னு சொல்லி கூட்டி வர்றாரு சொன்னமாதிரியே ஒரு குத்துப்பாட்டு முடிச்சிட்டு ட்ரைன்ல வந்து ஊர்ல இறங்குறாங்க ஊரே கூடி நின்னு வரவேற்பு கொடுக்குது இங்கயும் பேக்டரி மூடுனதால தண்ணி ஊருக்குள்ள வருது அதுலே தங்கச்சிக்கு சடங்கு பண்ணும்போது எல்லோரும் சந்தோசமா இருக்காங்க அமலாபால் ஓடியாந்து மாமான்னு கட்டிக்குது அதைப்பார்த்த காஜல் அப்பிடியே ஓரமா போய் கண்ணீரத் துடைச்சிகிட்டு சிரிச்சிகிட்டே வந்து வாழ்த்துறாங்க படத்தையும் முடிக்கிறோம் ஆமா விஜய்க்கு ஏன் துப்பாக்கின்னு பேர்னு கேக்க கூடாது நீங்க அவர நடிகன்னு சொல்லும்போது நாங்க காரணம் கேட்டமா
அது மாதிரித்தான் இதுவும் வெளியே மழ இப்பத்தான் விட்டுருந்துச்சுமழ விட்டுட்டுப் போன குளிர்சில இந்த உச்சி மத்தியானம் கூட குளுகுளுன்னு இருக்குமழ விட்ட தைரியத்துல ஈஸி சேர போர்டிகோல கொண்டாந்து போட்டுச் சாஞ்சிகிட்டு அந்த சிலுசிலுப்ப மேல்ல வாங்கிகிட்டேன்
எப்படா மழ விடும்னு காத்துகிட்டு இருந்தமாதிரி வாசல்ல ரெண்டு சிட்டுகுருவி ங்க வந்து கீச்சு கீச்சுன்னு என்னமோ பேசிகிட்டு என் கண்ணுக்கு தெரியாத அதோட இரையக் கொத்திகிட்டு இருந்துச்சுங்க
அப்பப் பார்த்து இந்த பக்கத்து வீட்டு வாண்டு ஒரு வெடி வச்சி வெடிச்சதும் அதுங்க ரெண்டும் ஏதோ இந்த உலகம் அழியப் போகுதுங்கற மாதிரி அவசரமா பறந்து போயிருச்சுங்க
அவனச் சொல்லியும் குத்தம் இல்லைநாளைக்கு தீவாளி வெடி வைக்கிற கொஞ்ச நஞ்ச சந்தோஷத்தையும் இந்த மழ வந்து ஊத்திக் கெடுக்குது அதான் மழ விட்டதுமே வெடிய தூக்கிட்டு வந்துட்டான்
மழ விட்டதுமே வீதில குறுக்கும் நெடுக்குமா நடந்துகிட்ட திரிஞ்ச ஆடு மாடுகள வேடிக்க பார்த்துகிட்டு இருக்கும்போதே சாந்தா காப்பித்தண்ணியோடயோட வந்தா
இந்தாங்கன்னு அத என் கைல கொடுத்துட்டு ஏங்க நாளைக்கு தீவாளி மூத்தவகிட்டையும் மாப்ளகிட்டையும் நான் நேத்து பேசும்போது தீவாளிக்கு வரச் சொல்லிட்டேன் இந்த சுமதிக்கும் மீனாவுக்கும் நீங்க ஒரு எட்டு போன் பண்ணி பேசிருங்க
முட்டிக்கிட்டு வந்த கண்ணீரோட அவ சொன்னா ஏங்கநாம ஒருத்தலப் பத்தி பேசும்போது அவங்க வந்தா அவங்களுக்கு ஆயுசு நூறுன்னு சொல்லுவோம்ல ஆனா இப்பதான் மஜீத் அண்ணனப் பத்தி பேசினேன்
அவளும் அழுதுகிட்டே சொன்னா வீட்லதான் இருந்தாராம் திடீர்னு நெஞ்சு வலிக்குதுன்னு சொன்னாராம் ஏதோ ஆர்ட்டு அட்டாக்காம் ஆஸ்பெட்டலுக்கு தூக்குரதுக்குள்ள எல்லாம் முடிஞ்சிருச்சாம் அனேகமா இன்னக்கி சாயங்காலத்துக்குள்ள எடுத்துருவாங்கலாம் ன்னா
நெஞ்சுல கை வச்சபடியே ஈசிச் சேர்ல சாஞ்சி உக்காந்துட்டேன்கொஞ்ச நேரம் முன்னாடி தெரிஞ்ச சிலுசிலுப்பு இப்ப இல்லஅந்தப்பக்கம் சாந்தா அழுதுகிட்டே இருந்தா
எனக்கும் மஜீத்துக்குமான சிநேகத்துல நெனச்சிப்பார்க்க எவ்வளவோ இருந்தாலும் நுப்பது வருசத்துக்கு முன்னாடி இதேதீவாளிக்கு மொதநாள் நான் இருந்த நெலம கண்னு முன்னாடி வந்துச்சு வேல முடிஞ்சு கசகசப்போட வெளிய வந்து என் சைக்கிள் நிப்பாட்டியிருக்குற இடத்துப் பக்கமா போனேன்
ஏதோ நான் வேலை பார்க்குற மெசினு சுச்சத் தட்டுனா ஓடற மாதிரித்தான் நானும் போனேன் ஒனர்ச்சியே இல்லாம நாளைக்குத் தீவாளி கூட வேல பாக்குறவங்க எல்லாரும் வேக வேகமா வெளிய போய்கிட்டு இருந்தாங்க
என்னச் சுத்தி எல்லாருமே சந்தோசமா இருக்க மாதிரியே இருக்கு ஆனா எனக்கு மட்டும் சந்தோசம்னா அர்த்தம் என்னன்னு இன்னும் சரியாகூட வெளங்கலஇருந்தாலும் என்னமோ நேத்து என் எட்டு வயசு மூத்த மக ஆசையாக் கேட்டதுதான் மனசுக்குள்ளப் போட்டு கொமஞ்சிகிட்டே இருக்கு மெதுவா சைக்கில எடுத்துகிட்டு நேத்து நடந்தத அச போட்டுகிட்டே வந்தேன்
தெனமும் வர இருவது போக இருவது நாப்பது கிலோ மீட்டர் சைக்கில் அழுத்துற எனக்கு இந்த மாதிரி அசபோட பல சம்பவங்கள் இருக்கும் சொற்ப சம்பளத்துல ஒரு அச்சாபிசில வேலைஅதுகூட என் ஊர்ல இருந்து இருவது கிலோமீட்டருக்கு அந்தப்பக்கம் எனக்கு வெவசாயத்தத் தவிர வேற வேல தெரியாது எங்க பரம்பர நெலமும் அப்பாவோட பொறந்த அண்ணந் தம்பிங்க பாகம் பிரிச்சது போக பணக்காரங்களின் மனசு மாரி ரொம்ப சுருங்கிப்போச்சு
ஆனா எங்க ஊரு ஒரு போகத்துக்கே வானம் பார்த்த பூமி என் சம்பளத்துல என் முழுக் குடும்பமும் மூணு வேள வயித்தக் கழுவுறதே பெரிய பாடு இதுல என் மகளோட ஆசய நான் எங்க இருந்து நெறவேத்துறது
லட்சுமிக்கு அவங்க அப்பா பட்டுப் பாவாட சட்ட எடுத்து கொடுத்துருக்காங்க வெடியெல்லாம் கூட வாங்கிட்டாங்கப்பா கண்ணு ரெண்டையும் விரிச்சிகிட்டே சொன்னா போப்பாகவுனெல்லாம் வேணாம் எனக்கு பட்டுப் பாவாடசட்டதான் வேணும் ன்னு சொல்லி கண்ணக் கசக்க ஆரம்பிச்சா சரிடா அப்பா எடுத்து தர்றேன்னு சொல்லி அப்ப அவள சமாளிச்சிட்டேன்
முதலாளி கொடுத்த கொஞ்சோண்டு போனஸ்ல பெரியவ இவளுக்கு இவளுக்கு இளையவ ரெண்டு பேரு கடைசியா மகன் வேணும்னு தவம் இருந்து பத்து மாசத்துக்குமுன்னாடி பொறந்த மகன் பொண்டாட்டி வேற பச்ச உடம்புக்காரி இப்டி எல்லாருக்கும் சாதா துணி எடுக்கவே துண்டு விழுகும் போல
சுளுவா சொல்லனும்னா அப்பா ரெண்டாம் தாரம் கட்டிக்கிட்டாரு அதுக்கு பொறவு அங்க எனக்கு யாரும் ஆதரவு இல்லாம நின்னப்ப மவராசி என் அத்ததான் நான் இருக்கேன்னு சொல்லி கையோட என்ன கூட்டிகிட்டு வந்து சோறு போட்டுவளத்தா
மஜீத்து பக்கத்துல செஞ்சதான் அவன் படிக்காம ஊரச் சுத்திட்டு ஒரு டெய்லர்கிட்ட வேலக்குச் சேந்து தொழிலக் கத்துகிட்டு இன்னைக்கு இதே சந்தப்பேட்டயில ஒரு கட பாத்து உக்காந்துட்டான்
நானும்தான் எட்டாப்போட படிப்ப நிப்பாட்டிட்டு அத்த வீட்ல ஆடு மாடுகள மேச்சிகிட்டு வெவசாயம் பாத்துகிட்டு கால ஓட்டத்துல கல்யாணமும் செஞ்சு குடும்பக் கொழப்பங்களால என் சொந்தக் கிராமத்துக்குப் பொலம் பெயந்துட்டேன்
அப்பறம் என்னப் பாத்து சரி நீ கல்லுக்கட்டிக்கு போயி தங்கச்சிக்கு மத்த ரெண்டு மருமகளுகளுக்கும் மருமவனுக்கு வாங்க வேண்டியத வாங்கிட்டு வா மூத்த மருமகளுக்கு ஒன்னும் வாங்க வேணாம் மொதல்ல நீ கல்லுக்கட்டி கெளம்பு ன்னு சொன்னான்
கல்லுக்கட்டி ரோட்ல உள்ள பெரிய பெரிய கடைகங்ல வாயப் பொளந்து பாத்துக்கிட்டே அதுக்கு எதுத்தாப்ள கூவி வித்த துணிகள பணத்த எண்ணி எண்ணிப் பார்த்துகிட்டு ஒருவழியா எல்லாருக்கும் வாங்கி முடிச்சேன்
நல்ல வேள சின்னம் ரெண்டுக்கும் இன்னும் வெவரம் தெரியல உலகத்துலே ரொம்பக் கொடுமையான விசயம் தன் கொழந்த ஆசப்பட்டு கேட்டத வறுமைய காரணம் காட்டி வாங்கி தர முடியாத அப்பனுங்க நெலமைதான்
கேட்டுகிட்டே அதப் பிரிச்சேன் உள்ள பச்சை கலர் பட்டுப் பாவாட சட்ட புதுத் துணியோட வாசத்தோட இருந்துச்சு அதப் பாத்ததுமே எனக்கு எதுவுமே பேசத் தோணல அப்பிடியே மஜீத்தோட கையி ரெண்டையும் கெட்டியாப் புடிச்சிகிட்டு கண்ணு ரெண்டும் கலங்கிப் போயி நின்னேன்
அவன் சாதரணமா சொன்னான் விட்ரா இது எடத்தெருல ஒருத்தங்க தக்க கொடுத்தாங்க பாத்தேன் என் மருமவளுக்கு இல்லாதத நான் என்ன பெருசா சம்பாதிக்கப் போறேன்
அட போடா இன்னைக்கு விடிய விடிய கல்லுக்கட்டில கட இருக்கும் மல்லுக்கட்டி இன்னொரு பத்து ஜாக்கெட் கூடத் தச்சன்னா இதே மாரி எடுத்துட்டு வந்து அவங்களுக்கு தச்சு கொடுத்துட்டு போறேன்ன்னு சொல்லி என் வாய அடச்சான்
அவன் கொரல் மட்டும் கடைக்கு உள்ள இருந்து கடவுள் பேசுற மாதிரி வந்துச்சு டேய் தங்கசிகிட்ட சொல்லி நாளைக்கு கறிய நல்லா உப்புக்கறி போட்டு வையி மத்தியானம் வர்றேன்ன்னு சொன்னான்
அப்பத்தான் எனக்கு மண்டைல ஒறச்சிச்சு இந்தப் பட்டுப்பாவாட கவலைல அவன தீவாளிக்கு வீட்டுக்குக் கூப்புட மறந்துட்டேன்னு பதிலுக்கு நானும் அதெல்லாம் வறுத்து வைக்கலாம் நீ மறக்காம தங்கச்சி பாத்திமா குழந்தைங்களையும் கூட்டிகிட்டு நேரத்தோட வந்துசேருன்னு சொல்லிகிட்டே சைக்கிள எனம்புரியாத சந்தோசத்தோட மிதிக்க ஆரம்பிச்சேன்
ஏங்கஇப்படியே சாஞ்சு உக்காந்தா ஆயிப்போச்சாபோங்க போயி மூஞ்சியக் கழுவிகிட்டு வாங்க இப்ப கெளம்புனாத்தான் எடுக்குறதுக்குள்ள போலாம் ன்னு அவசரப்படுத்தினா
எனக்கு யாரயும் பாக்கத் தோணலநேர வீட்டுக்குள்ளதான் போனேன் அங்க மஜீத்து அமதியாப் படுத்திருந்தான்தலமாட்டுல பாத்திமாவும் அப்துல்லாவும் அவனுக்கும் மூணு மகஇன்னும் யாரும் வரல
எங்களப்பாத்ததும் பாத்திமா அண்ணேணே அண்ண்ணி னு கதறலோட கத்திகிட்டே ஓடியாந்து சாந்தாவ கட்டிக்கிட்டு அழுதுச்சு எனக்குதான் அதப் பாத்து தாங்குற சக்தி இல்ல
இன்னக்கு எம் புள்ளைங்க வளந்து சம்பாதிச்சு நெனச்சத வாங்கி போடலாம்டா ஆனா அன்னக்கு நீ தச்சுக் கொடுத்த இந்தப் பட்டுத்துணிக்கு ஈடாகுமாடா எதுவும்
நீ இல்லாம நான் உன்ன நெனச்சுப்பாக்க எனக்கு நீ நெறய பண்ணிருக்கடா ஆனா நீ என்ன நெனைச்சுக்க நான் உங்கிட்ட வாங்கிகிட்டதத் தவுர வேற எதுவுமே பண்ணலடா உனக்கு நம்ம நட்போட அடயாளமா இந்தப் பட்டுத்துணிய நீயே கொண்டுபோன்னு அவன் மேல போர்த்திட்டு மெதுவா வெளில வந்து ஒரு மூலை பார்த்து உக்காந்துட்டேன்
மீனாவுட்டு புள்ளைக்கு மட்டும் இன்னும் இவரு கையாள எதுவுமே தச்சுப் போடலைன்னு சொல்லிகிட்டே இருந்தாருண்ணே இந்தத் தீவாளிக்கு வீட்டுக்கு வரும்போது மீனாவுட்டுப் புள்ளைக்கு கொடுக்கணும்னு அவரே உக்காந்து தச்சதுண்ணே இது இத கொடுக்குறதுக்கு முன்னாடியே அவசரப்பட்டு போயிட்டாரு இத பேத்திகிட்ட நீங்களே கொடுத்துருங்கண்ணேன்னு சொல்லிட்டு அடக்க முடியாமல் அழுதுச்சு
இணைய உலகத்தை தாண்டி வெளியே பார்த்தால் இப்பிடி உறவுகளையும் மீறிய மதங்களையும் கடந்த உன்னதமான நட்புகளை நம் முகங்களுக்கு எதிரே காணமுடியும்
ஆனால் இணையம் என்னும் முகமூடி போட்டுக்கொண்டு இங்கு நடக்கும் உன் மதமா என் மதமான்னு நடக்கும் விவாதங்களை பார்த்தால் சின்ன புன்னகையோடு கடந்து விடுகிறேன்
இந்தியாவில் ஹைதராபாத்தில் டிஸம்பர் மாதம்  ம் திகதி நடைபெற்ற பொதுக்கூட்டமொன்றில் ஓங்காரநாத் சரஸ்வதி சங்கராச்சாரியார் உரையாற்றும்பொழுது  இஸ்லாம் மிகவும் அமைதியானதும் அன்பு வழியிலானதும் சமத்துவங்களை கொண்டதுமான மார்க்கமாகும்
கதைக்கு தேவைப்பட்டால் நிர்வாணமாக நடிக்க தயாராக இருப்பதாக கூறியிருக்கும் ஆண்ட்ரியா அந்த காட்சி மிகவும் அவசியமானதாக இருக்க வேண்டும் என்று கூறியிருக்கிறார்
லட்சம் நிதி முதல்வர் பழனிசாமி உத்தரவு ரசிகர்களை கவர்ந்த ஹானஸ்ட்லி ஆண்ட்ரியா எனக்கு அந்த நிலைமைகள் இதுவரை ஏற்படவில்லை ஆண்ட்ரியா கவர்ச்சியாக நடிக்க மறுக்கும் ஆண்ட்ரியா சவுந்தர்யா ரஜினிகாந்த் மறுமணம் தொழிலதிபரை மணக்கிறார் தளபதி  படத்தில் விஜய் ஜோடியாக நடிக்கப்போவது யார்
அதிர்ஷ்ட நிறம் நீலம் மஞ்சள் அதிர்ஷ்ட எண்   ரிஷபம் இன்று மற்றவர்களுக்காக எந்த உத்திரவாதங்களும் கொடுப்பதை தவிர்ப்பது நல்லது
அதிர்ஷ்ட நிறம் நீலம் அதிர்ஷ்ட எண்   சிம்மம் இன்று உத்தியோகத்தில் இருப்பவர்கள் எதிர்பார்த்த பதவி உயர்வு சம்பள உயர்வு கிடைக்கக் கூடும்
அதிர்ஷ்ட நிறம் மஞ்சள் வெள்ளை அதிர்ஷ்ட எண்   கன்னி இன்று உத்தியோகத்தில் இருப்பவர்கள் எதிர்பார்த்த பதவி உயர்வு சம்பள உயர்வு கிடைக்கக் கூடும்
அதிர்ஷ்ட நிறம் வெள்ளை வெளிர் நீலம் அதிர்ஷ்ட எண்   தனுசு இன்று உங்கள் காரியங்களும் முயற்சிகளும் தங்குதடையின்றி நடைபெறும்
அதிர்ஷ்ட நிறம் வெளிர் மஞ்சள் அதிர்ஷ்ட எண்கள்   மகரம் இன்று பிரச்சனைகள் ஒருபுறம் கவலையை உருவாக்கினாலும் அதற்குண்டான தீர்வுகளும் கிடைக்கும்
பிரபா படம் பார்த்தேன் நீ இந்த நாட்டில் இருப்பது எவ்வளவு பெரிய அதிஷ்டம் என்று சொல்லி அந்தப் படத்தில் தான் ஒன்றிப் போனதை இப்படி வெளிப்படுத்தினாள்
காட்சிகள் திரையில் விரிய என் இளமைக் காலத்து மாலை நேரப்பொழுது போக்குகளை நினைப்பூட்டி விட்டது திரைப்படம்பள்ளிக்கூடம் மாலை மூன்று மணி வாக்கில் முடிந்ததும் நேரே வீடு சென்று புத்தகப் பையை எறிந்து விட்டு தாவடிச் சுடலைப் பக்கம் இருக்கும் தோட்டக் காணிக்கு ஓடுவேன்
நான் நாலு கால் பாய்ச்சலில் பாய்ந்தோடித் தோட்டக் காணிகளுக்குள் பாயவும் வேகத் தடையாகக் காலில் சுறுக்கென்று பாயும் தோட்டத்தில் விரவியிருக்கும் முட்கள்
பிறகு நிதானமெடுத்து கண்ணுக்கெட்டிய தூரம் வரை பரந்து விரிந்திருக்கும் நீண்ட நெடிய தோட்டக்காணிகளை ஒரு முறை கண்களால் அளவெடுத்து விட்டு மரவள்ளி மரக்கன்றுப் பாத்திகளுக்குள் நிறைந்திருக்கும் நீர்ச்சகதிக்குள் காலை நனைக்காமல் மெல்லப் பாய்ந்து வாய்க்கால் ஓரமாய் இருக்கும் மண் திட்டியில் தடம் பதித்துத் தூரத் தெரியும் செம்பாட்டு வெறும் நிலப்பரப்பை நோக்கி நடப்பேன்
அங்கு ஏற்கனவே மாடுகளை மேய்ச்சலுக்கு கொண்டு வந்து அவற்றைத் தோட்டக் காணிகளில் அங்கொன்றும் இங்கொன்றுமாக நட்டிருக்கும் தடிகளில் கட்டி விட்டு விளையாடிக் கொண்டிருக்கும் அயல் வீட்டுப் பெடியன்கள் நிறைந்திருப்பார்கள்
மூங்கில் கழிகளை வளைத்துச் செய்யப்பட்ட கொக்குப் பட்டம் நாலு மூலைப் பட்டம் எட்டு மூலைப் பட்டம் வெளிச்சக்கூடு என்று வானத்தில் அணிவகுக்கும் பட்டக் கூட்டம்
குமாரசாமி மாமாவின் பெடியள் ஒரு புறம் அங்காலை நாகதீபனின் தமையன்மார் இன்னொரு பக்கம் தாமோதரம் மாமாவின் மகன் தன்ர வீட்டுக் காணிப்பக்கம் தாவடிப் பக்கமிருந்து மேய்ச்சலுக்கு வந்த பெயர் தெரியாத பெடியள் அங்காலிப் பக்கம் கூடவே தோட்டத்துக்குப் பட்டம் விடவென்றே வந்த சில பெடியள் என்று அந்தப் பெரிய செம்பாட்டு மண் தோட்டக் காணியை நிறைத்திருப்பார்கள்
கையிலே மாப்பசை போட்டு முறுக்கேறிய கொடி நூற் பந்தைக் கிழுவந்தடித் துண்டமொன்றில் சுற்றித் தயாராக ஒருவர் வைத்திருக்க இன்னொருவர் விண் பூட்டிய பட்டமொன்றை அந்த நூலிலே பொருத்தி விட்டு பட்டத்தை விரித்த படி காற்றடிக்கும் திசைக்குக் கொஞ்சத் தூரம் ஓடிப் போய் மெல்லக் கையை விட மேலே மேலே இன்னும் மேலே பட்டம் பறக்கத் தொடங்கிவிடும்
கானமயில் ஆடக் கண்டிருந்த வான் கோழி கணக்காய் நானும் வீட்டில் தென்னங்குச்சிகளை வளைத்து இதயம் போல வடிவமாக உடுப்புக்குத் தைக்கிற நூலைக் கொண்டு வளைத்துக் கட்டி கோபால பிள்ளை மாமா வீட்டில் வாங்கிய கலர் திசூப் பேப்பரை மாப்பசையால் இந்த எலும்புக்கூட்டுப் பட்டத்துக்கு ஒட்டி விட்டு தோட்டத்துக்கு வந்து சித்தி மகன் நூலைப் பிடிக்கப் பட்டத்தோடு தோட்டக் காணியிலேயே நேராக ஓடியது தான் மிச்சம்
ஆம் ஆண்டு இலங்கை அரசாங்கம் தன்னுடைய இன்னொரு அவதாரமாக விமானக் குண்டு வீச்சில் தமிழரை அழிக்கத் தீர்மானிக்க அதற்கு ஒத்திகை பார்த்த முதல் இடம் நாங்கள் விளையாடி அந்தத் தோட்டக் காணி தான்
பிளேன்கள் தோட்டக்காணிகளைத் தாண்டி சில யார் தொலைவில் இருந்த தம்பாபிள்ளை மகேஸ்வரனின் தமிழ் தேசிய இராணுவம் இயக்கக் காம்பை தான் இலக்கு வைத்திருக்கின்றன
ஆனால் முன்பின் விமானக் குண்டு வீச்சைக் கண்டிராத சனம் பிளேனைக் கிட்டப் பார்க்கும் அதிஷ்டத்தை எண்ணி வியந்திருக்க முதற் குண்டை ஒரு விமானம் கக்கியது
தோட்ட வெளிப்பக்கம் நிண்டால் பிளேன்கள் கண்டு குண்டு போட்டு விடும் அந்தப் பக்கம் ஆரும் போகக் கூடாது என்று எல்லார் வீடுகளிலும் தடா
பட்டத்தைக் கண்டு பிளேன்கள் ஏவுகணை எண்டு நினைக்குமாம் உபயம் சுப்பையா குஞ்சி ஐயா  களில் ஆம் ஆண்டு சோவியத் ரஷ்யப் படைகள் ஆப்கானிஸ்தான் மீது முற்றுகை நடத்த முன்னர் இருந்த வசந்த காலத்தில் காபூல் நகரில் கதை ஆரம்பமாகின்றது
இவர்கள் வீட்டில் என்ற இனத்தைத் சேர்ந்த அலி என்ற வேலையாளும் அமீரின் வயதை ஒத்த ஹசன் என்ற சிறுவனும் பணியாளர்களாக இருக்கின்றார்கள்
இதை இவனின் தகப்பன் பாபா ஒரு பொருட்டாக எடுக்காவிட்டாலும் தந்தையின் நண்பர் ரஹீம் கான் அமீரை மிகவும் ஊக்கப்படுத்தி இன்னும் கதைகளை எழுத உற்சாகப்படுத்துகின்றார்
படிக்காத ஹசனும் பணக்கார அமீரும் இணைந்து விளையாடுவதும் அமீர் தான் புனைந்த கதைகளை ஹசனுக்குச் சொல்லி மகிழ்வதுமாக இவர்களின் நட்பு தெளிந்த நீரோடையாகப் போய்க்கொண்டிருக்கின்றது
தான் பிறந்த போது தன் அம்மா இறந்த காரணத்தினால் தன் தந்தை பாபா தன்னை ஒரு பொருட்டாக மதிப்பதில்லை என்ற கவலையும் ஏக்கமும் மட்டும் அமீரின் மனதில் எப்போது ஒட்டிக்கொண்டிருக்கின்றது
அந்தச் சுற்றுப் போட்டியில் தன் எஜமானர் பாபா வங்கித் தந்த பட்டத்தோடு தன் சின்ன எஜமான் அமீருடன் இந்தப் போட்டியின் தானும் களம் இறங்குகின்றான் ஹசன்
தன்னுடைய இலாவகமான பட்டம் விடும் திறன் எதிராளியின் பட்டத்தை அறுத்து விழுத்தும் திறமை இவை எல்லாம் சேர்த்து ஹசனுக்கும் அமீருக்கும் அந்தப் பட்டப் போட்டியில் வெற்றியைக் கொடுக்கின்றது
ஊர்ச்சிறுவர்கள் ஹசனின் சாதியைத் தாழ்த்தி இகழ்ந்து அவனை அடித்துத் துன்புறுத்துவதையும் கண்டும் காணாமல் நகர்கின்றான் அமீர்
தொடர்ந்து சோவியத் படைகள் ஆப்கானிஸ்தானுக்குள் நுளையவும் வீடு வாசல் இழந்து பெரும் பணக்காரர் பாபாவும் மகன் அமீரும் பாகிஸ்தானுக்கு கள்ளப் பாதையால் பயணித்துப் போய் பின்னர் அமெரிக்காவில் அகதியாக அடைக்கலமாகுகின்றார்கள்
திருட்டுப் பட்டம் கட்டித் தொலைந்து போன தன் பால்யகால நண்பன் ஹசன் இப்போது உயிருடன் இல்லை என்ற தகவலையும் ஹசன் குறித்த இன்னொரு அதிர்ச்சிகரமான உண்மையையும் சொல்லி ஹசனின் பிள்ளை ஏதோ ஒரு அனாதை விடுதியில் இருக்கலாம் என்றும் ரஹீம்கான் கூறி ஹசனின் படத்தையும் பழைய கடிதத்தையும் ஒப்புவிக்கின்றார்
தலிபான் போராளிகளின் ஆட்சியில் இருக்கும் காபூலை நோக்கி அமீர் பயணித்து பல இன்னல்களைச் சந்தித்து அநாதையாகிப் போன ஹசனின் மகன் சொஹாப்பை காப்பாற்றித் தன்னுடன் அமெரிக்காவுக்கு அழைத்துப் போகின்றான்
தன்னுடைய நண்பன் ஹசன் கைக்கொண்ட வித்தையைப் பயன்படுத்திப் பட்டத்தை ஓட்டிக் காட்டி ஹசனின் மகனின் மனதில் இடம் பிடித்து அவனின் நட்பைப் பெறுகின்றான் அமீர்
ஆம் ஆண்டு வெளிவந்த இந்த நாவல் உலகளாவிய ரீதியில் மிகச்சிறந்த விற்பனையில் இருந்த நாவல்களில் ஒன்று இது  நாடுகளில் பதிப்பிக்கப்பட்டு வெளியானது
மரத்துண்டத்தில் தம் பெயர் பொறித்து மகிழந்தும் பட்டம் விட்டும் கதைகள் பேசியும் வாழ்ந்த அந்தப் பால்ய நட்புக்காலம் அமீர் வெறுத்து ஒதுக்கும் போது நேசமாக இரும் ஹசனின் பண்பு சோவியத் படைகளின் படையெடுப்பு தலிபான் போராளிகளின் ஆட்சிக்காலம் தொலைந்த நட்பின் சுவடுகளாய் எஞ்சி நிற்கும் இடங்களைத் தேடிப் போதல் என்று பல இடங்களைக் காட்சிப்படுத்துகின்றது இப்படம்
கூடவே ஹொலிவூட் படமென்பதால் ரஷ்யா மீதான சீண்டல்களும் தலிபான் போராளிகளை மிக மோசமானவர்களாகக் காட்டும் காட்சிகளும் இன்னும் அழுத்தம் கொடுத்தே காட்சியாக்கப்பட்டிருக்கின்றன
உண்மையில் இந்த நாவலை வாசித்து விட்டுப் படம் பார்ப்பவர்களுக்கு இன்னும் ஒருபடி மேல் போய் படத்தோடு ஒன்றக் கூடிய வாய்ப்புக் கிடைக்கும்